ભારત અને દુનિયાના અન્ય દેશોમાં ધર્મ અને આસ્થાને લઈને લોકોમાં અતુટ વિશ્વાસ છે. ધર્મપ્રત્યેના આ વધારે પડતા વિશ્વાસના કારણે આપણે જરૂરીયાતમંદ લોકોને સહાય કરવાની જગ્યાએ આવા ધાર્મિક કાર્યક્રમોમાં બંન્ને હાથ ખોલીને દાન કરીએ છીએ. નવાઈની વાત તો એછે કે અનીતિ, અધર્મ અને અનૈતિક્તાનુ કામ કરીને પણ આપણે કુદરત પાસે એવી આશા રાખીએ છીએ કે તેઓ આપણા પાપોને ધોઈ નાખશે. અને પાપ ધોવાની લાલચ આપણને ધાર્મિક મેળાવડાઓ સુધી લઈ જાય છે. પરિણામે આવી ભાગદોડની ઘટનાઓ સામે આવે છે. હજારો લોકો કાળનો કોળીયો બની જાય છે. માન્યુ કે ધર્મ આપણી આસ્થા સાથે જોડાયેલ વિષય છે. પણ આસ્થાનો અર્થ એ નથી કે આપણે ધર્મની અંધશ્રદ્ધામાં પોતાની અને પરિવારની જિંદગી દાંવ પર લાગાવી દઈએ. આવી બાબાતોમાં લોકોએ જાગૃત થવુ પડશે. ત્યારે જ આવી ઘટનાઓને અટકાવી શકાશે. નહી તો આવી રીતે જ લોકો મરતા રહેશે અને મોતનુ આ તાંડવ ચાલ્યા કરશે. આવા આયોજનોને વોટબેંક સાથે જોડી શકાય નહી. કારણ કે આવી ઘટનાઓમાં જન અને ધન બન્નેનુ નુકશાન થાય છે. મારા-તમારા માટે આ ધાર્મિક મેળાવડો હશે પણ કેટલાક પરિવારો માટે તે જીવનભર ન ભુલી શકાય તેવા દુખનુ કારણ બની જતો હોય છે..